আবদুর রহমান ১৯১৪ খ্রিষ্টাব্দে ঢাকা টিচার্স ট্রেনিং কলেজের অধ্যাপকরূপে কর্মজীবন শুরু করেন। এরপর বিভিন্ন শিক্ষাপ্রতিষ্ঠানে অধ্যাপক পদে এবং শিক্ষা বিভাগে বিভিন্ন প্রশাসনিক পদে তিনি প্রায় একত্রিশ বছর চাকরি করেন। তিনি ১৯২৬ খ্রিষ্টাব্দে শিক্ষা বোর্ডের সেক্রেটারি, ১৯৩৩ খ্রিষ্টাব্দে স্কুল ইন্সপেক্টর ও ১৯৩৯ খ্রিষ্টাব্দে কলকাতায় এ.ডি.পি.আই. (প্রথম মুসলমান হিসেবে) নিযুক্ত হন এবং ১৯৪৫ খ্রিষ্টাব্দ পর্যন্ত ঐ পদে বহাল থাকেন। তখন শিক্ষা বিভাগের সেক্রেটারি ছিলেন ব্রিটিশ শিক্ষাবিদ মি. এইচ. গ্রাহাম এবং শিক্ষামন্ত্রী ছিলেন শেরে বাংলা এ. কে. ফজলুল হক। সরকারি চাকরি থেকে অবসর গ্রহণের পর ১৯৪৭ খ্রিষ্টাব্দে তিনি জগন্নাথ কলেজের অধ্যক্ষ নিযুক্ত হয়ে ১৯৫৬ সালে অবসর গ্রহণের পর উক্ত কলেজের রেক্টর পদে পুনর্নিয়োগ প্রাপ্ত হন। ঐ সময়ের মধ্যে তিনি জগন্নাথ কলেজে বি.এ. ও বি.কম. কোর্স চালু এবং নাইট শিফট প্রবর্তন করেন।

সামাজিক কর্মকান্ড
সাহিত্য চর্চা
মৃত্যু
কর্মজীবন